CELEX: 52013XC0806(02)
Language: mt
Date: 2013-08-06
Title: Abbozz ta' Regolament tal-Kummissjoni (UE) Nru …/… tal- 5 ta’ Awwissu 2013 li jemenda r-Regolament (KE) Nru 1857/2006 rigward il-perjodu ta' applikazzjoni tiegħu

6.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 227/1
            
         ABBOZZ TA' REGOLAMENT TAL-KUMMISSJONI (UE) Nru …/…
   tal-5 ta’ Awwissu 2013
   li jemenda r-Regolament (KE) Nru 1857/2006 rigward il-perjodu ta' applikazzjoni tiegħu
   2013/C 227/02
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 108(4) tiegħu
   Wara li kkunsidrat ir-Regolament tal-Kunsill (KE) Nru 994/98 tas-7 ta’ Mejju 1998 dwar l-applikazzjoni tal-Artikoli 92 u 93 tat-Trattat li jistabbilixxi l-Komunità Ewropea għal ċertu kategoriji ta' għajnuna Statali orizzontali (1),
   Wara li ppubblikat abbozz ta' dan ir-Regolament (2),
   Wara li kkonsultat mal-Kumitat Konsultattiv dwar l-Għajnuna mill-Istat,
   Billi
   
               (1)
            
            
               Ir-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (3) se jiskadi fil-31 ta' Diċembru 2013.
            
         
               (2)
            
            
               Il-kontenut tar-Regolament futur dwar l-eżenzjoni għall-għajnuna mogħtija lill-intrapriżi żgħar u ta' daqs medju attivi fis-settur tal-agrikoltura u l-forestrija u fiż-żoni rurali jiddependi fuq diversi strumenti oħra, b'mod partikolari r-Regolament il-ġdid għal eżenzjoni ġenerali sħiħa, li jissostitwixxi r-Regolament tal-Kummissjoni (KE) Nru 800/2008 tas-6 ta' Awwissu 2008 li jiddikjara ċerti kategoriji ta' għajnuna bħala kompatibbli mas-suq komuni skont l-l-Artikoli 87 u 88 tat-Trattat (4). Jiddependi wkoll fuq ir-regoli futuri applikabbli għall-iżvilupp rurali (5). Dawk l-istrumenti, parzjalment mhux se jidħlu fis-seħħ fl-1 ta' Jannar 2014 jew mhux se jkunu applikabbli bis-sħiħ f'dak il-mument.
            
         
               (3)
            
            
               Għal dawk ir-raġunijiet, huwa xieraq li jiġi estiż sat-30 ta' Ġunju 2014 il-perjodu ta' applikazzjoni tar-Regolament (KE) Nru 1857/2006.
            
         
               (4)
            
            
               Ir-Regolament (KE) Nru 1857/2006 għandu għalhekk jiġi emendat skont dan.
            
         
               (5)
            
            
               Għall-applikazzjoni tar-Regolament (KE) Nru 1857/2006 huwa xieraq li jiġi ċċarat li wara t-tħassir tar-Regolament tal-Kunsill (KE) Nru 1698/2005 tal-20 ta' Settembru 2005 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (6) referenzi għal dak ir-Regolament jeħtieġ li jinftiehmu bħala referenzi għar-Regolament imħassar.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Konsultattiv dwar l-Għajnuna mill-Istat,
            
         ADOTTAT DAN IR-REGOLAMENT:
   Artikolu 1
   Fl-Artikolu 23(1) tar-Regolament (KE) Nru 1857/2006, it-tieni subparagrafu jinbidel b'dan li ġej:
   
      “Għandu japplika mill-1 ta' Jannar 2007 sat-30 ta' Ġunju 2014”.
   
   Artikolu 2
   Għall-finijiet tar-Regolament (KE) Nru 1857/2006, wara t-tħassir tar-Regolament (KE) Nru 1698/2005 r-referenzi kollha fir-Regolament (KE) Nru 1857/2006 għar-Regolament (KE) Nru 1698/2005 għandhom jinftiehmu bħala referenzi għar-Regolament imħassar.
   Artikolu 3
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta’ Awwissu 2013.
      
         
            Għall-Kummissjoni
         
         
            Il-President
         
         […] […]
      
   
   
      (1)  ĠU L 142, 14.5.1998, p. 1.
   
      (2)  ĠU C 227, 6.8.2013, p. 1.
   
      (3)  ĠU L 358, 16.12.2006, p.3.
   
      (4)  ĠU L 214, 9.8.2008, p.3.
   
      (5)  Proposta għal Regolament tal-Parlament Ewropew u tal-Kunsill dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR), COM(2011) 627 final/3
   
      (6)  ĠU L 277, 21.10.2005, p. 1.